НАЦИОНАЛНА ЗДРАВНООСИГУРИТЕЛНА КАСА

**София 1407, ул. „Кричим” № 1**

**НАДЗОРЕН СЪВЕТ**

**НА НАЦИОНАЛНАТА ЗДРАВНООСИГУРИТЕЛНА КАСА**

**МОТИВИ**

**към**

**проект на Методика за изменение на Методиката за прилагане на Механизма, гарантиращ предвидимост и устойчивост на бюджета на НЗОК за 2023 г. за лекарствените продукти, заплащани напълно или частично от НЗОК (Методиката)**

Методиката за прилагане на Механизма, гарантиращ предвидимост и устойчивост на бюджета на НЗОК за 2023 г. за лекарствените продукти, заплащани напълно или частично от НЗОК е приета с решение на НС № РД-НС-04-64/30.08.2023г. и обнародвана в ДВ., бр. 77 от 08.09.2023 г. След обнародването в посочения подзаконов акт са установени технически грешки в резултат на използване на конвертираща програма, при която определени символи не са се визуализирали и същите липсват в Методика за прилагане на механизма, гарантиращ предвидимост и устойчивост на бюджета на НЗОК. Тези символи са част от формулите за изчисление на надвишенията по Механизма, гарантиращ предвидимост и устойчивост на бюджета на НЗОК и поради тяхната значимост е необходимо да бъде изменена Методиката, като се измени съдържанието на раздел V.

С оглед спазване на чл. 77 от Административнопроцесуалния кодекс, проектът на Методиката ще бъде публикувани на интернет страницата на НЗОК, за срок от 3 дни, през които всяко заинтересовано лице ще може да представи становища, предложения и възражения. Впоследствие НС на НЗОК ще приеме акта, след като обсъди проекта заедно с представените становища, предложения и възражения.

На основание §5 от Преходните и заключителни разпоредби на Закона за нормативните актове, проекта на Методиката не подлежи на обществени консултации, поради което няма да се публикуват на Портала за обществени консултации. Това е така поради обстоятелството, че същите са подзаконови нормативни актове, издавани от орган – Надзорния съвет на НЗОК, който не е предвиден в Конституцията на Република България.